6. โครงการในอนาคต

โครงการในการดำเนินการเกี่ยวกับทรัพย์สินของธนาคาร

ธนาคารมีแผนการที่จะขายสินทรัพย์ที่รับโอนจากการควบรวมกิจการที่ไม่มีความจำเป็นต่อการดำเนินธุรกิจออกไป
โดยในด้านบริษัทหลักทรัพย์ธนาคารได้ดำเนินการขายบริษัทหลักทรัพย์ไปแล้ว 4 บริษัท คือ
บริษัทหลักทรัพย์ นววิคเคอร์ส บัลลาส จำกัด และบริษัทหลักทรัพย์ เคที จำกัด และในปี 2545
ได้ขายออกไปอีก 2 บริษัท ได้แก่ บริษัทหลักทรัพย์ ธนสยาม จำกัด และบริษัทหลักทรัพย์
วชิระซีเคียวริตีส์ จำกัด ในส่วนของบริษัทย่อย
และบริษัทร่วมที่ดำเนินธุรกิจที่ไม่ส่งเสริมธุรกิจของธนาคาร ธนาคารจะดำเนินการขายออกไป
ส่วนบริษัทย่อยที่ไม่ได้ดำเนินธุรกิจ 16 บริษัท ได้เลิกบริษัทแล้ว 14 บริษัท และอีก 1
บริษัทอยู่ระหว่างการดำเนินการชำระบัญชีเพื่อปิดกิจการ ส่วนอีก 1 บริษัท
นำกลับมาดำเนินธุรกิจใหม่ ซึ่งปัจจุบัน คือ บริษัท บีที ที่ปรึกษาธุรกิจ จำกัด

โครงการด้านการจัดหาแหล่งเงินทุน

ธนาคารมีแผนการระดมเงินฝาก เพื่อใช้ในการขยายสินเชื่อ
โดยมีการติดตามความเปลี่ยนแปลงของเงินฝากและปรับกลยุทธ์ในการบริหารเงินแต่ละปี
ธนาคารมีนโยบายมุ่งเน้นการขยายฐานลูกค้าเงินฝากอย่างต่อเนื่องเพื่อสร้างความมั่นคงในการระดมเงิน
โดยคำนึงถึงสภาวะตลาดการเงิน ความเสี่ยงและต้นทุนการดำเนินงาน
ทั้งนี้ธนาคารได้พัฒนาบริการใหม่ๆ เพื่อตอบสนองความต้องการของลูกค้าประเภทแต่ละประเภท
นอกจากนี้ธนาคารยังสร้างความหลากหลายในตราสารและแหล่งระดมเงิน อาทิ
การจัดหาวงเงินกู้ยืมจากสถาบันการเงินคู่ค้าทั้งภายในและต่างประเทศ
รวมถึงการออกตราสารหนี้ในลักษณะต่างๆ เพื่อกระจายการระดมและเพิ่มทางเลือกให้ผู้ลงทุน

โครงการด้านระบบเทคโนโลยีสารสนเทศ

ธนาคารมีแผนการ Transformation
ทั้งในส่วนของการพัฒนาระบบของธนาคารรวมทั้งการปรับปรุงโครงสร้างองค์กรของสำนักและสาขา
ภาพลักษณ์ และการปรับปรุงวิถีทางในการดำเนินงาน (Rethinking)ในกิจการของธนาคาร
โดยในขั้นต้น ธนาคารได้ดำเนินการว่าจ้างบริษัท IBM (ประเทศไทย) จำกัด
เข้ามาเป็นที่ปรึกษาในการวางระบบเทคโนโลยีสารสนเทศหลัก (Core Banking System)
และจัดหา Software โดยแบ่งแผนการพัฒนาระบบเทคโนโลยีสารสนเทศออกเป็น 2 ขั้นตอนคือ
ขั้นตอนที่ 1 ทำการศึกษา ออกแบบและคัดเลือกระบบ และขั้นตอนที่ 2 ทำการพัฒนาและติดตั้งระบบ
ขณะนี้กำลังดำเนินการในขั้นตอนที่ 2 แล้ว

ธนาคารได้ให้ความสำคัญในการนำเทคโนโลยีมาช่วยในการดำเนินการในด้านต่าง ๆ
เพื่อให้เกิดความรวดเร็วในการติดต่อสื่อสาร
ลดค่าใช้จ่ายในการดำเนินการและรองรับการแข่งขันทางธุรกิจที่รุนแรง นอกจากนี้
ธนาคารได้ดำเนินการจัดตั้งศูนย์ BANKTHAI Care Center
เพื่ออำนวยความสะดวกให้แก่ลูกค้าที่จะทำธุรกรรมบางประเภทโดยที่ไม่จำเป็นต้องเข้ามาที่ธนาคาร
เช่น การขอซื้อสมุดเช็ค หรือการสอบถามข้อมูลผลิตภัณฑ์และบริการต่าง ๆ
ผ่านเจ้าหน้าที่บริการที่ประจำอยู่ที่ศูนย์ BANKTHAI Care Center

นอกจากนี้ ยังมีโครงการด้านระบบเทคโนโลยีสารสนเทศสำคัญๆ
อีกหลายโครงการที่ธนาคารกำลังดำเนินการอยู่ เช่น โครงการ Internet Banking, โครงการ
Credit Process Management System โครงการ Treasury System
และโครงการบริการการค้าต่างประเทศเคลื่อนที่ เป็นต้น

ในส่วนของ Internet Banking
ธนาคารได้ดำเนินการคัดเลือกระบบงานเสร็จสิ้นแล้วและอยู่ในระหว่างการ Implement
ระบบโดยจะนำมาใช้เป็นช่องทางการให้บริการ Cash Management, Trade Finance และ
Personal Banking แก่ลูกค้า คาดว่าจะเริ่มให้บริการได้ภายในปี 2546

โครงการด้านการพัฒนาระบบข้อมูลสินเชื่อ

ภายหลังการควบรวมกิจการ ธนาคารได้ดำเนินการรวบรวมระบบข้อมูลสินเชื่อของ 13 บริษัท
(บริษัทเงินทุน 12 บริษัทที่ถูกทางการเข้าแทรกแซงและบง. กรุงไทยธนกิจ) เข้าไว้ด้วยกัน
โดยใช้ระบบข้อมูลสินเชื่อของบง. กรุงไทยธนกิจเป็นหลัก ดังนั้นระบบข้อมูลสินเชื่อของธนาคารจึงมี
2 ระบบใหญ่ คือ

1. ระบบข้อมูลสินเชื่อของธนาคาร

2. ระบบข้อมูลสินเชื่อของบริษัทเงินทุน

ทั้งนี้
เนื่องจากลักษณะการให้บริการและประเภทสินเชื่อของธนาคารและบริษัทเงินทุนมีความแตกต่างกัน

ปัจจุบันธนาคารได้พัฒนาให้ระบบข้อมูลสินเชื่อทั้ง 2 ระบบสามารถเชื่อมต่อกันได้
เพื่อนำข้อมูลมาใช้ในการบริหารลูกหนี้ และจัดทำรายงานให้ผู้บริหาร ( MIS )
รายงานธปท.รายงานการปรับปรุงโครงสร้างหนี้และรายงานที่จัดทำให้หน่วยงานภาครัฐอื่น ๆ
นอกจากนั้น ธนาคารยังได้ทำโครงการ Data Cleansing เพื่อปรับปรุงเนื้อหาข้อมูลในทั้ง 2
ระบบให้ถูกต้องครบถ้วนและเป็นปัจจุบัน โครงการนี้ได้ดำเนินแล้วเสร็จเมื่อต้นปี 2545

อย่างไรก็ตามธนาคารตระหนักถึงประโยชน์ของการมีระบบการอำนวยสินเชื่อที่ดี ทันสมัย
และมีประสิทธิภาพสูง ธนาคารจึงกำลังดำเนินการจัดหาระบบการอำนวยสินเชื่อใหม่เข้ามาใช้
โดยจะมีสองระบบหลักคือ ระบบแรกเป็นส่วนหนึ่งของระบบ Core Banking System
ซึ่งเป็นระบบที่รักษาข้อมูลบัญชีสินเชื่อลูกค้าทั้งหมดของธนาคาร และเป็นระบบที่จะมาทดแทน 2
ระบบเดิมที่ได้ กล่าวข้างต้น ระบบที่สอง คือระบบ Credit Process Management System
ซึ่งจะเป็นระบบควบคุมกระบวนการอำนวยการและ ปฏิบัติการสินเชื่อทั้งหมด และประกอบด้วย
Module ต่างๆ ดังนี้ Central Customer Information Repository, Credit
Origination (รวม Customer Risk Rating), Portfolio Management และ
Customer Profitability